**«ΟΥΣΙΟΕΞΑΡΤΗΣΕΙΣ: Βιολογική, Ψυχολογική, Κοινωνική Προσέγγιση»**

Οι φοιτητές διδάσκονται προκλινικά και κλινικά θέματα σχετικά με την εξάρτηση από ουσίες. Συγκεκριμένα, γίνεται ορισμός βασικών εννοιών που σχετίζονται με την εξάρτηση και οι φοιτητές καλούνται να μάθουν τη φαρμακολογική κατηγοριοποίηση των ουσιών που προκαλούν εξάρτηση. Επίσης, στόχος είναι να εκτεθούν σε βασικές έννοιες σχετικά με το νευροβιολογικό υπόστρωμα της εξάρτησης και να κατανοήσουν κλινικά θέματα, όπως τα διαγνωστικά κριτήρια και η κλινική εικόνα της εξάρτησης, ο φαρμακολογικός τρόπος δράσης των διαφορετικών εθιστικών ουσιών, η συννοσηρότητα με άλλες ασθένειες και η θεραπευτική αντιμετώπιση της εξάρτησης, όπως προγράμματα απεξάρτησης κ.λ.π. Τέλος, στόχο αποτελεί η ανάπτυξη και πλέον ειδικών θεμάτων, όπως είναι η γενετική της εξάρτησης, οι νέοι φαρμακολογικοί στόχοι της απεξάρτησης, η ανίχνευση των εθιστικών ουσιών στα βιολογικά υλικά, καθώς και νομικά και ηθικά ζητήματα που σχετίζονται με την ουσιοεξάρτηση.